open-index/open-wikipedia-markdown huggingface dataset:
ஜொனாதன் மற்றும் மார்த்தா கென்டு

**ஜொனாதன்** மற்றும் **மார்த்தா கென்டு** என்கிற **பா** மற்றும் **மா** () என்பவர்கள் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரங்கள் ஆகும். இவர்கள் கன்சாஸின் கிராமப்புற நகரமான சிமால்வில்லில் வசிக்கின்ற சூப்பர்மேனின் வளர்ப்பு பெற்றோர்கள் ஆவார்கள். இவர்கள் சூப்பர்மேனின் தோற்றக் கதைகளின் பெரும்பாலான பதிப்புகளில் தோன்றுகிறார்கள். அதாவது சூப்பர்மேனின் சொந்த கிரகமான கிரிப்டனை அழித்ததைத் தொடர்ந்து பூமிக்கு வரும் இவரை ஒரு குழந்தையாக இவர்கள் காண்கிறார்கள் அன்றிலிருந்து இன்று வரை அவருக்கு தாய் மற்றும் தந்தையாக உள்ளனர். சிறிது காலத்திற்குப் பிறகு அவர்கள் அவரைத் தத்தெடுத்து கிளார்க் கென்ட் என்று மறுபெயரிட்டனர், "கிளார்க்" என்பது மார்த்தாவின் இயற்பெயர் ஆகும்.

இவர்கள் பொதுவாக அன்பான பெற்றோராக சித்தரிக்கப்படுகிறார்கள், அவர்கள் கிளார்க்கிற்குள் ஒரு வலுவான தார்மீக திசைகாட்டியை வளர்க்கிறார்கள், மேலும் அவர்கள் கிளார்க்கை மனிதகுலத்தின் முன்னேற்றத்திற்காக பயன்படுத்த ஊக்குவிக்கிறார்கள். ஒரு சில கதை தொகுப்புகளில் கிளார்க்கின் மீநாயகன் உடையை உருவாக்குபவர் மார்த்தா ஆவார். சில முந்தைய தொடர்ச்சியில் கிளார்க்கின் உயர்நிலைப் பள்ளி பட்டம் பெற்ற சிறிது நேரத்திலேயே கென்ட்சு இறந்துவிடுகிறார். அதே போன்று வேறு கதை தொடர்ச்சியில் கிளார்க் வயது முதிர்ந்த பிறகும் அவர்கள் இருவரும் உயிருடன் இருக்கின்றனர், சூப்பர்வில்லன் பிரைனியாக்கின் தாக்குதலின் போது ஜொனாதன் இறக்கும் வரை கென்ட்கள் துணைப் பாத்திரங்களாக சித்தரிக்கப்பட்டது.

2011 இன் "தி நியூ 52" என்ற வரைகதை தொடரின் சூப்பர்மேன் வரைகதை தொகுப்பில் மார்த்தா ஒரு துணை பாத்திரமாக இருக்கிறார், அதில் அவரும் அவரது கணவரும் குடிபோதையில் ஓட்டுனரால் கொல்லப்பட்டனர். பின்னர் 2019 இல் 'டிசி மறுபிறப்பு' என்ற வரைகதை புத்தகத்தில் இவர்கள் மீண்டும் உயிர்ப்பிக்கப்படுகின்றனர்

1978 ஆம் ஆண்டு வெளியான சூப்பர்மேன்: தி மூவியில் கிளென் போர்டு மற்றும்பிலிஸ் தாக்ஸ்டர் ஆகியோர் ஜொனாதன் மற்றும் மார்தாவாக நடித்தனர். பின்னர் அன்னெட் ஓ'டூல் மற்றும் ஜான் ஷ்னீடர் ஆகியோர் 2001 ஆம் ஆண்டு ஒளிபரப்பான சிமால்வில் என்ற தொடரில் ஜோடியாக நடித்தனர். நடிகை ஈவா மேரி செயிண்ட் என்பவர் 2006 ஆம் ஆண்டு வெளியான சூப்பர்மேன் ரிட்டர்ன்சு என்ற திரைப்படத்தில் மார்தாவாக நடித்தார். கெவின் கோஸ்ட்னர் மற்றும் டயான் லேன் ஆகியோர் டிசி நீட்டிக்கப்பட்ட பிரபஞ்ச படத்தில் ஜொனாதன் மற்றும் மார்தா கென்ட் ஆகியோரை சித்தரிக்கின்றனர்.

## மேற்கோள்கள்

பகுப்பு:மீநாயகன் திரைப்பட கதாபாத்திரங்கள்
பொட்டாசியம் பெர்யிரேனேட்டு

**பொட்டாசியம் பெர்யிரேனேட்டு** (Potassium perrhenate)'' என்பது KReO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். 
## தயாரிப்பு
பொட்டாசியம் ஐதராக்சைடுடன் பெர் இரேனிக் அமிலத்தைச் சேர்த்து நடுநிலையாக்கல் வினைக்கு உட்படுத்துவதன் மூலமாக பொட்டாசியம் பெர்யிரேனேட்டு தயாரிக்கப்படுகிறது.

:\mathrm{KOH + HReO_4 \longrightarrow KReO_4  + H_2O} 
## பண்புகள்
வெண்மை நிறத்தில் ஒரு திண்மப் பொருளாக பொட்டாசியம் பெர்யிரேனேட்டு காணப்படுகிறது. எத்தனால் அல்லது நீரில் சிறிதளவு கரையும். I41/a (எண். 88) என்ற இடக்குழுவுடன் a = 567.4 பைக்கோமீட்டர் மற்றும்  c = 1266.8 பைக்கோமீட்டர் என்ற அளபுருக்களும் கொண்ட நாற்கோண படிக கட்டமைப்பை ஏற்கிறது. இச்சேர்மம் ஒரு வலிமையான ஆக்சிசனேற்றியாகச் செயல்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பெர்யிரேனேட்டுகள்
லோயிசு லேன்

**லோயிசு லேன்** () என்பவர் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இந்த கதாபாத்திரம் எழுத்தாளர் ஜெர்ரி சீகல் மற்றும் கலைஞர் ஜோ சஸ்டர் ஆகியோரால் உருவாக்கப்பட்டது, இவர் முதலில் ஜூன் 1938 இல் வெளியான 'ஆக்‌சன் காமிக்சு #1' என்ற வரைகதை தொகுப்பில் தோன்றினார். இவர் டெய்லி பிளானட்டின் என்ற பத்திரிகையின் விருது பெற்ற பத்திரிகையாளர் மற்றும் மீநாயகன் சூப்பர்மேன் மற்றும் துணை பணியாளர் கிளார்க் கென்டு ஆகியோரின் காதலி ஆவார். மேலும் இவர் டிசி வரைகதை தொகுப்புகளில் சூப்பர்மேனின் மனைவி மற்றும் ஜான் கென்ட் மற்றும் சூப்பர்போய் ஆகியோரின் தாயாராக சித்தரிக்கப்பட்டுள்ளது.

லோயிசின் உடல் தோற்றம் முதலில் ஜோ சஸ்டரால் பணியமர்த்தப்பட்ட ஜோன் கார்ட்டரை அடிப்படையாகக் கொண்டது. தனது கதாபாத்திரத்திற்க்காக ஜெர்ரி சீகல் என்பவர் நடிகை கிளெண்டா பாரெலின் என்பவரை கற்பனையான நிருபர் டார்ச்சி பிளேனை தொடர்ச்சியான படங்களில் சித்தரித்ததன் மூலம் ஈர்க்கப்பட்டார். எழுத்தாளர் ஜெர்ரி சீகல் என்பவர்  **லோயிசு லேன்** என்ற பெயரை நடிகை லோலா லேனிடமிருந்தும், நிஜ வாழ்க்கைப் பத்திரிக்கையாளரான நெல்லி பிளை என்பவரையும் அடிப்படையாகக் கொண்டு உருவாக்கினார்.

இந்த கதாபாத்திரம் வரைகதை மற்றும் பிற ஊடகத் தழுவல்களின் சித்தரிப்புகள் மாறுபட்டுள்ளன. ஆதாவது 1970 ஆம் ஆண்டுகிலிருந்து வந்த இவரது பதிப்புகளில் இவர் ஒரு துணிச்சலில்லாத பத்திரிகையாளராகவும், அறிவுரீதியாக சூப்பர்மேனுக்குச் சமமாகவும் சித்தரிக்கபட்டுள்ளது. அதைத் தொடர்ந்து 2015 ஆம் ஆண்டு தொடங்கி எழுத்தாளர் குவெண்டா பாண்டின் என்பவர் லோயிஸ் லேன் என்ற இளம் வயது புதின தொடரில் இவரை கதாநாயகியாக சித்தரித்தார்.

லோயிசு பல்வேறு மீடியா தழுவல்களில் தோன்றினார் மற்றும் சிறந்த அறியப்பட்ட பெண் வரைகதை புத்தக பாத்திரங்களில் ஒருவர் ஆனார். 1940 ஆம் ஆண்டுகளில் வெளியான சூப்பர்மேன் திரைப்படத் தொடர்களில் நடிகை நோயல் நீல் என்பவர் முதன்முதலில் லோயிஸ் லேன் என்ற கதாபாத்திரத்தை  சித்தரித்தார், பின்னர் 1950 ஆம் ஆண்டுகளில் ஒளிபரப்பான அட்வென்ச்சர்சு ஆப் சூப்பர்மேன் என்ற தொடரிலும் இவரே மீண்டும் நடித்தார். பின்னர் 2006 ஆம் ஆண்டு வெளியான சூப்பர்மேன் ரிட்டர்ன்சு திரைப்படத்தில் கேட் போஸ்வொர்த்  என்பவரும் மற்றும் 2016 ஆம் ஆண்டு முதல் வெளியான டிசி நீட்டிக்கப்பட்ட பிரபஞ்சத்தில் நடிகை ஏமி ஆடம்சு என்பவரும் நடித்தனர்.

## மேற்கோள்கள்

பகுப்பு:மீநாயகன் திரைப்பட கதாபாத்திரங்கள்
தைப்பிங் விலங்குக் காட்சிச்சாலை

**தைப்பிங் விலங்குக் காட்சிச்சாலை** (ஆங்கிலம்: *Taiping Zoo*;மலாய் : *Zoo Taiping*) என்பது மலேசியாவின் பேராக், தைப்பிங்கில் உள்ள புக்கிட் லாரூட்டில் அமைந்துள்ள ஒரு விலங்குக் காட்சிச்சாலை ஆகும். 1961-ல் நிறுவப்பட்ட தைப்பிங் உயிரியல் பூங்கா மலேசியாவின் பழமையான உயிரியல் பூங்காவாகும்.

இது மலேசியாவில் உள்ள முக்கிய விலங்கியல் பூங்காக்களில் ஒன்றாகும். இது  பரப்பளவில் 180 வகையான நீர்நில வாழ்வன, பாலூட்டிகள் மற்றும் ஊர்வன என 1300 விலங்குகளைக் காட்சிப்படுத்துகிறது. இரவு பயணம் மூலம் விலங்குகளைக் காண வசதியும் உண்டு. வட மலேசியாவில் உள்ள ஒரே உயிரியல் பூங்கா இது என்பதால், அதிக எண்ணிக்கையிலான பார்வையாளர்கள் வருகை தருகின்றனர். மலேசியாவின் தேசிய மிருகக்காட்சிசாலை (மிருககாட்சிசாலை நெகாரா) மற்றும் மலாக்கா மிருகக்காட்சிசாலையுடன் ஒப்பிடும்போது, இங்கு அதிக எண்ணிக்கையிலான குச்சவால் சிறுகுரங்குகாணப்படுகின்றது.

## மேற்கோள்கள்

## வெளி இணைப்புகள்
* 

பகுப்பு:பேராக் சுற்றுலா தலங்கள்
கோங் தீவு

thumb | வலது | கோங் தீவிலுள்ள வற் சோம் தோங் ஆலயம்**கோங் தீவு** (*Khong Island*) அல்லது **தான் கோங்** () என்பது தெற்கு லாவோஸின் சம்பாசக் மாகாணத்தில் கோங் மாவட்டத்தில் உள்ள மெக்கொங் ஆற்றில் அமைந்துள்ள சி பான் டான் ஆற்றங்கரை தீவுக்கூட்டத்தின் மிகப்பெரிய தீவு மற்றும் நிர்வாக இடமாகும்.

இந்தத் தீவு  (வடக்கு-தெற்கு) நீளமுடையது. இதனுடைய அகலமான பகுதி  ஆகும். இதன் மக்கள்தொகை முக்கியமாக முவாங் சான் (மேற்கு) மற்றும் முவாங் காங் (கிழக்கு) ஆகிய இரண்டு கிராமங்களில் குவிந்துள்ளது. பிந்தையது தீவின் *செயல்* தலைநகரம் மற்றும் அரசாங்கத்தின் பிராந்திய இடமாகும்.

லாவோஸின் முன்னாள் குடியரசுத் தலைவர், கம்தாய் சிபாண்டன், தீவில் ஒரு குடியிருப்பினைக் கொண்டுள்ளார். இது நிலக்கீல் சாலைகள் மற்றும் மின்சாரம் போன்ற அதன் உள்கட்டமைப்பின் உயர் தரத்துடன் விளங்குகிறது. உள்ளூர் வாசிகள் நீண்ட வால் படகுகளில் பயணம் செய்கிறார்கள்.

## மேற்கோள்கள்

*
வடக்கு பன்றி-வால் மந்தி

**வடக்கு பன்றி-வால் மந்தி** (*Northern pig-tailed macaque*)(*மக்காக்கா லியோனினா*) என்பது *செர்கோபிதெசிடே* குடும்பத்தில் உள்ள ஒரு சிறுகுரங்குச் சிற்றினம் ஆகும். இது வங்காளதேசம், கம்போடியா, சீனா, இந்தியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. பாரம்பரியமாக, *ம. லியோனினா* தெற்கு பன்றி-வால் மந்தியின் (*ம. நெமெசுடுரினா*) துணையினமாகக் கருதப்பட்டது. ஆனால் இப்போது இவை தனிசிற்றினங்களாக வகைப்படுத்தப்பட்டுள்ளன.

## பரவல்
இந்தியாவில், இது பிரம்மபுத்திரா ஆற்றின் தெற்கில், நாட்டின் வடகிழக்கு பகுதியில் காணப்படுகிறது. இந்தியாவில் இதன் வரம்பு அசாம் மற்றும் மேகாலயாவிலிருந்து கிழக்கு அருணாச்சலப் பிரதேசம், நாகாலாந்து, மணிப்பூர், மிசோரம் மற்றும் திரிபுரா வரை பரவியுள்ளது. வடக்கு பன்றி-வால் மந்தியின் சூழலியல் மற்றும் நடத்தை பற்றிய விரிவான அறிக்கை2008-ல்  வெளியிடப்பட்டது. இதன் தெற்கு உறவினரைப் போலவே இது தாய்லாந்தில் தேங்காய் அறுவடைக்குப் பயன்படுத்தப்படுகிறது.

உலகளாவிய மக்கள்தொகை மதிப்பீடு எதுவும் கிடைக்கவில்லை என்றாலும், சில தள அடிப்படையிலான மதிப்பீடுகள் கம்போடியாவில் உள்ள கியோ சீமா வனவிலங்கு சரணாலயம் உட்பட, பலபகுதிகளில் இதன் எண்ணிக்கை கிட்டத்தட்ட 4,000 என்ற அளவில் அதிகரித்து வருவதாகக் கூறப்படுகிறது.

## படங்கள்

File:Northern pig-tailed macaque, Macaca leonina - khao yai national park.webm|தாய்லாந்து தேசியப் பூங்கா ஒன்றில் தாயுடன் குட்டி
File:Northern pig-tailed macaque.JPG|தாய்லாந்து தேசியப் பூங்கா ஒன்றில், ஆண்
File:Northern Pigtailed macaque at Koh Lanta Yai Monkey School.JPG |பெண் குரங்கு
File:Macaca leonina at Gibbon WLS.jpg |உலோங்காபர் மனிதக்குரங்கு சரணாலயம், இந்தியாவில் பெண் மந்தி
File:Monkey and Chicken - Don Khon - Laos.JPG|கோழியினை அழகுப்படுத்தும் செல்லப்பிராணியாக வளர்க்கப்படும் மந்தி, லாவோஸ் கோங் தீவு


## மேற்கோள்கள்

## வெளி இணைப்புகள்
* ARKive - வடக்கு பிக்டெயில் மக்காக்கின் படங்கள் மற்றும் திரைப்படங்கள் ''(மக்காக்கா லியோனினா)''

பகுப்பு:திபெத்திய விலங்குகள்
பகுப்பு:இந்தியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
ஜோங்கின் முதலைப் பண்ணை மற்றும் விலங்குக் காட்சிச்சாலை

**ஜோங்கின் முதலைப் பண்ணை மற்றும் விலங்குக் காட்சிச்சாலை** (*Jong's Crocodile Farm and Zoo*) என்பது மலேசியாவின் சரவாக்கில் உள்ள கூச்சிங் பிரிவில் உள்ள சிபுரானில் உள்ள ஒரு முதலைப் பண்ணை ஆகும். இது முதலில் யோங் கியான் சென் என்பவரால் 1963இல் முதலைகளைச் சேகரிக்கத் தொடங்கியபோது தொடங்கப்பட்டது. 1979ஆம் ஆண்டில், இவரது குடும்பம் முதலை பண்ணைக்காக சிபுரானில் 1 ஹெக்டேர் நிலத்தை வாங்கியது. முதலைப் பண்ணை மற்றும் உயிரியல் பூங்கா குரைக்கும் மான், கரடி, பறவை, முதலை, மான், மீன் குளம், உடும்பு, ஆந்தை மற்றும் கழுகு, முள்ளம்பன்றி மற்றும் காட்டுப்பன்றி பிரிவுகளாகப் பிரிக்கப்பட்டுள்ளது. முதலை பண்ணை மற்றும் உயிரியல் பூங்கா தினமும் 11:00 மணி முதல் மாலை 3:00 மணி வரை பொதுமக்கள் பார்வைக்காகத் திறந்து வைக்கப்படுகிறது.

## மேலும் பார்க்கவும்
* மலேசியாவில் உள்ள சுற்றுலா தலங்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:மலேசிய சுற்றுலாத் தலங்கள்
கோத்தா கினபாலு மாநகராட்சி

**கோத்தா கினபாலு மாநகராட்சி** (மலாய்: *Dewan Bandaraya Kota Kinabalu*; ஆங்கிலம்: *Kota Kinabalu City Hall*); (சுருக்கம்: **DBKK**) என்பது மலேசியா, சபா, மாநிலத்தில் கோத்தா கினபாலு மாநகரத்தையும்; கோத்தா கினபாலு மாவட்டத்தையும் நிர்வகிக்கும் மாநகராட்சி ஆகும். மலேசியாவின் சபா மாநில அரசாங்கத்தின் கீழ் இந்த மாநகராட்சி செயல்படுகிறது. 

2000 பிப்ரவரி 2-ஆம் தேதி கோத்தா கினபாலு நகரத்திற்கு அதிகாரப்பூர்வமாக மாநகரத் தகுதி வழங்கப்பட்ட பிறகு இந்த மாநகராட்சி நிறுவப்பட்டது. இதன் அதிகார வரம்பு 351 சதுர கி. மீ. பரப்பளவைக் கொண்டது.

## பொது

மாநகராட்சி முதல்வரும்; மற்றும் 24 மாநகராட்சி மன்ற உறுப்பினர்களும் ஓராண்டு காலம் பணியாற்ற சபா மாநில அரசாங்கத்தால் நியமிக்கப்பட்டு உள்ளனர்.

இந்த மாநகராட்சியின் நோக்கம்; கோத்தா கினபாலு மாநகரத்தின் உள்கட்டமைப்பு, பொது வசதிகளைப் பராமரிப்பதாகும். மேலும், கட்டடங்களை ஒழுங்கான முறையில் கட்டமைப்பது; பொது சுகாதாரத்தைப் பாதுகாப்பது; சுற்றுச் சூழலை அழகுபடுத்துவது; போன்றவை மாநகராட்சியின் முக்கியச் செயல்பாடுகள் ஆகும்.. 

## வரலாறு

1881-ஆம் ஆண்டில் உருவாக்கப்பட்ட பிரித்தானிய வடக்கு போர்னியோ நிறுவனத்தின் *(British North Borneo Company* **(BNBC)** தொடக்கக் காலத்தில் இருந்து ஜெசல்டன் *(Jesselton)* நகரத்தின் வரலாறு தொடங்குகிறது. ஜெசல்டன் என்பது கோத்தா கினபாலு மாநகரத்தின் பழைய காலனித்துவப் பெயராகும்.

1946 சூன் 26-ஆம் தேதி பிரித்தானிய வடக்கு போர்னியோ நிறுவனம் அதிகாரப்பூர்வமாக கலைக்கப்பட்டது. 15 ஜூலை 1946 முதல் 16 செப்டம்பர் 1963 வரையில், மலேசியா உருவாகும் வரையில் சபா மாநிலம், வடக்கு போர்னியோ பிரித்தானிய முடியாட்சியின் நிலப்பகுதியாக இருந்தது.

### கோத்தா கினபாலு நகராட்சி

1963-ஆம் ஆண்டு மலேசியா கூட்டமைப்பில் *(Federation of Malaysia)* இணையும் வரையில் கோத்தா கினபாலு நகரம் ஜெசல்டன் நகரம் என்றே அழைக்கப்பட்டது. 1963-ஆம் ஆண்டு செப்டம்பர் மாதம் ஜெசல்டன் என்பது கோத்தா கினபாலு என மாறியது.

பின்னர் நகர நிர்வாக அமைப்பு உருவாக்கப்பட்டு கோத்தா கினபாலு நகராட்சி என்று அழைக்கப்பட்டது. 2000 பிப்ரவரி 2-ஆம் தேதி கோத்தா கினபாலு நகரம், மாநகரம் எனும் தகுதியைப் பெற்றது. அதன் பிறகு ஒரு மாநகராட்சி மன்றம் நிறுவப்பட்டது.

தற்சமயம் கோத்தா கினபாலு மாநகரம், **கோத்தா கினபாலு மாநகராட்சி** (மலாய்: *Dewan Bandaraya Kota Kinabalu*; ஆங்கிலம்: *Kota Kinabalu City Hall*); (சுருக்கம்: **DBKK**) எனும் மாநகராட்சியால் நிர்வகிக்கப் படுகிறது.

### நிர்வாகப் பகுதிகள்

* தஞ்சோங் அரு - *Tanjung Aru*
* கெபாயான் - *Kepayan*
* கோத்தா கினபாலு நகரம் - *Kota Kinabalu*
* லூயாங் - *Luyang*
* இனனாம் - *Inanam*
* மெங்காத்தால் - *Menggatal* 
* தெலிபோக் - *Telipok*
* செபாங்கார் - *Sepanggar*

### பிரித்தானிய போர்னியோ

1941 முதல் 1945 வரை சரவாக்கில் ஜப்பானியர்களின் ஆக்கிரமிப்பு *(Japanese occupation of British Borneo);* அப்போது கோத்தா கினபாலு நகராட்சிக் கழகத்தின் செயல்பாடுகள் தடைபட்டன.

பிரித்தானிய வடக்கு போர்னியோ நிறுவனம் (ஆங்கிலம்: *British North Borneo Company* (**BNBC**) என்பது வடக்கு போர்னியோ எனும் சபா மாநிலத்தின் வளங்களை நிர்வகிப்பதற்கு உருவாக்கப்பட்ட ஒரு பிரித்தானிய நிறுவனம் ஆகும். இந்த நிறுவனம் 1881 நவம்பர் 1-ஆம் தேதி உருவாக்கப்பட்டது.

1882-ஆம் ஆண்டில், பிரித்தானிய வடக்கு போர்னியோ நிறுவனத்திற்கு, சபாவை ஆட்சி செய்வதற்கான உரிமை கிடைத்தது.

## மிரி மாநகராட்சி முதல்வர்கள்

## மேற்கோள்கள்

## வெளி இணைப்புகள்
* 

பகுப்பு:சபா
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
மூதாதையர் நாகரிகம்

**மூதாதையர் நாகரிகம்** (*Ancestral civilisation*) ஒரு நவீன நாட்டின் பழங்கால குடிமக்களைக் குறிக்கப் பயன்படுத்தப்படும் சொல்லாகும். மூதாதைய மக்கள் என்ற சொற்றொடரும் இதையே குறிக்கிறது. இந்த நாகரிகம் குவிந்திருக்கும் மையமாக அல்லது அவர்களின் பிறப்பிடமாக இப்பகுதி கருதப்படுகிறது. முன்னோடி சமூகத்தினரின் சட்டப்பூர்வ தொடர்ச்சி இல்லாத போதிலும், மூதாதையர் நாகரிகங்கள் சமகால நாடுகளின் கலாச்சாரத்திற்கு அடித்தளமாக உள்ளன. நவீன நாடுகளின் அடையாளத்தில் பண்டைய நாகரிகங்கள் முக்கியப் பங்கு வகிக்கின்றன. . எடுத்துக்காட்டாக பண்டைய கிரீசு மற்றும் பண்டைய சீனா ஆகியவை அந்நாடுகளின் நவீன சமமான தேசிய அடையாளங்களில் அடங்குகின்றன.

## இதையும் காண்க
*பண்டைய வரலாறு
## மேற்கோள்கள்

பகுப்பு:பண்டைய வரலாறு
பகுப்பு:வரலாறு
பகுப்பு:வரலாற்றுவரைவியல்
கோலா திராங்கானு மாநகராட்சி

{
  "type": "ExternalData",
  "service": "geoline",
  "ids": "Q7171630",
  "properties": {
    "stroke": "#FFCC00",
    "stroke-width": 6
  }
}


**கோலா திராங்கானு மாநகராட்சி** (மலாய்: *Majlis Bandaraya Kuala Terengganu*; ஆங்கிலம்: *Kuala Terengganu City Council*); (சுருக்கம்: **MBKT**) என்பது மலேசியா, திராங்கானு, மாநிலத்தில் கோலா திராங்கானு மாநகரத்தையும்; கோலா நெருஸ் மாவட்டத்தையும் *(Kuala Nerus District)* நிர்வகிக்கும் மாநகராட்சி ஆகும். மலேசியாவின் திராங்கானு மாநில அரசாங்கத்தின் கீழ் இந்த மாநகராட்சி செயல்படுகிறது. 

2008 சனவரி 1-ஆம் தேதி கோலா திராங்கானு நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு மாநகராட்சி நிறுவப்பட்டது. இதன் அதிகார வரம்பு 605 சதுர கி. மீ. பரப்பளவைக் கொண்டது.

## பொது

**கோலா திராங்கானு மாநகராட்சியின் வளர்ச்சி நிலைகள்:**

* 1905 - கோலா திராங்கானு மாவட்ட வாரியம் *(Kuala Terengganu District Board)*
* 1937 - கோலா திராங்கானு & மாராங் நகராட்சி *(Kuala Terengganu & Marang Town Council)*
* 1979 - கோலா திராங்கானு நகராட்சி *(Kuala Terengganu Municipal Council)* 
* 2008 - கோலா திராங்கானு மாநகராட்சி *(Kuala Terengganu City Council)*

கோலா திராங்கானு மாநகராட்சி முதல்வரும்; மற்றும் 24 மாநகராட்சி மன்ற உறுப்பினர்களும் ஓராண்டு காலம் பணியாற்ற திராங்கானு மாநில அரசாங்கத்தால் நியமிக்கப்பட்டு உள்ளனர்.

இந்த மாநகராட்சியின் நோக்கம்; கோலா திராங்கானு மாநகரத்தின் உள்கட்டமைப்பு, பொது வசதிகளைப் பராமரிப்பதாகும். மேலும், கட்டடங்களை ஒழுங்கான முறையில் கட்டமைப்பது; பொது சுகாதாரத்தைப் பாதுகாப்பது; சுற்றுச் சூழலை அழகுபடுத்துவது; போன்றவை மாநகராட்சியின் முக்கியச் செயல்பாடுகள் ஆகும்..

## கோலா திராங்கானு மாநகராட்சி முதல்வர்கள்

## மேற்கோள்கள்

## வெளி இணைப்புகள்
* 

பகுப்பு:திராங்கானு
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
ஆலம்பாடி ஊராட்சி (விழுப்புரம்)

**ஆலம்பாடி ஊராட்சி**, தமிழ்நாட்டின் விழுப்புரம் மாவட்டத்தில் உள்ள முகையூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3560 ஆகும். இவர்களில் பெண்கள் 1784 பேரும் ஆண்கள் 1776  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# புதூர்
# ஆலம்பாடி

## சான்றுகள்

பகுப்பு:விழுப்புரம் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
இசுகந்தர் புத்திரி மாநகராட்சி

**இசுகந்தர் புத்திரி மாநகராட்சி** (மலாய்: *Majlis Bandaraya Iskandar Puteri*; ஆங்கிலம்: *Iskandar Puteri City Council*); (சுருக்கம்: **MBIP**) என்பது மலேசியா, ஜொகூர், மாநிலத்தில் இசுகந்தர் புத்திரி மாநகரத்தை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் ஜொகூர் மாநில அரசாங்கத்தின் கீழ் உள்ளது.

இசுகந்தர் புத்திரி மாநகராட்சியின் அதிகார வரம்பு 104.7  சதுர கி.மீ. பரப்பளவைக் கொண்டுள்ளது. இந்த மாநகராட்சி, ஜொகூரில் உள்ள ஜொகூர் பாரு மாவட்டத்தின் *(Johor Bahru District)* ஒரு பகுதியை நிர்வகிக்கிறது. ஜொகூர் பாரு மாவட்டத்தில் தான் இசுகந்தர் புத்திரி மாநகரமும் உள்ளது. 

## பொது
	
2017 நவம்பர் 22-ஆம் தேதி அதிகாரப்பூர்வமாக மாநகரத் தகுதி வழங்கப்பட்ட பிறகு இசுகந்தர் புத்திரி மாநகராட்சி நிறுவப்பட்டது. இந்த மாநகராட்சியின் தலையகம், இசுகந்தர் புத்திரி மாநகரத்தில் மேதினி எனும் இடத்தில் உள்ளது.

இந்த மாநகராட்சியும் பொதுச் சுகாதாரம் *(Public Health);* கழிவு மேலாண்மை *(Waste Removal);* நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு *(Social Economic Development);* மற்றும் நகர்ப்புற உள்கட்டமைப்பின் பொது பராமரிப்பு *(General Maintenance of Urban Infrastructure)* போன்ற செயல்பாடுகளைக் கவனித்துக் கொள்கிறது.

## நிர்வகிக்கும் இடங்கள்

* இசுகந்தர் புத்திரி - *Iskandar Puteri*
* சுகூடாய் - *Skudai*
* கெலாங் பாத்தா - *Gelang Patah*
* கங்கார் பூலாய் - *Kangkar Pulai*
* தஞ்சோங் குப்பாங் - *Tanjung Kupang*
* தஞ்சோங் பெலப்பாஸ் - *Tanjung Pelepas*

### கிளை அலுவலகம்
* கெலாங் பாத்தா

## மேற்கோள்கள்

## வெளி இணைப்புகள்
* 
* இசுகந்தர் புத்திரி மாநகராட்சி அதிகாரப்பூர்வ இணையதளம் 

பகுப்பு:ஜொகூர்
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
கிரெம்னோமிசு

**கிரெம்னோமிசு** (*Cremnomys*) என்பது இந்தியாவைப் பூர்வீகமாகக் கொண்ட முரிடே குடும்பத்தில் உள்ள கொறிக்கும் எலிச் பேரினம் ஆகும். இது பின்வரும் சிற்றினங்களைக் கொண்டுள்ளது:

* கட்ச் எலி (*கிரெம்னோமிசு கட்ச்சிகசு*)
* எல்விரா எலி (*கிரெம்னோமிசு எல்விரா*)

## மேற்கோள்கள்
மெரிம்தி பண்பாடு

**மெரிம்தியப் பண்பாடு** (**Merimde culture** or**Merimde Beni-Salame or Benisalam**) புதிய கற்காலத்தின் போது வரலாற்றுக்கு முந்தைய எகிப்தின் கீழ் எகிப்தில் உள்ள நைல் வடிநிலப் பகுதியில் கிமு 4,800 முதல் கிமு 4,300 முடிய 500 ஆண்டுகள் விளங்கிய பண்பாட்டுக் காலம் ஆகும். இப்பண்பாட்டிற்கு முன்னர் பையூம் (அ) பண்பாடு செழித்து விளங்கியது. இதன் சமகாலத்தில் மேல் எகிப்தில் பதாரியப் பண்பாடு மற்றும் தஸ்சியப் பண்பாடுகள் விளங்கியது. இப்பண்பாட்டுக் காலத்திற்குப் பின்னர் பண்டைய எகிப்தில் அமராத்தியப் பண்பாடு தொடங்கியது. 

எகிப்தின் தலைநகரான கெய்ரோவிற்கு வடமேற்கே 45 கிலோ மீட்டர் தொலைவில் நைல் வடிநிலத்தில் அமைந்த *மெரிம்தி பெனி சலாமா* எனும் தொல்லியல் களத்தின் பெயரால் இப்பண்பாட்டிற்கு பெயராயிற்று. மெரிம்தி பெனி சலாமா தொல்லியல் களத்தை ஜெர்மானிய தொல்லியல் அறிஞர் *ஹெர்மென் ஜங்கர்* என்பவர் 1928-ஆம் ஆண்டில் அகழாய்வு செய்தார்.
## தொல்பொருட்கள்
வடக்கு எகிப்தில் உள்ள நைல் வடிநிலத்தின் மேற்கு விளிம்பில் உள்ள ஒரு பெரிய குடியேற்ற தளத்தில் மெரிம்தி பண்பாடு செழித்து விளங்கியது. இந்த பண்பாடு காலத்தில் *பையூம் (அ) பண்பாடு* மற்றும் அண்மைக் கிழக்கின் லெவண்ட்  ஆகியவற்றுடன் வலுவான தொடர்புகளைக் கொண்டிருந்தது. மக்கள் சிறிய குடிசைகளில் வாழ்ந்தனர். எளிமையான அலங்காரமற்ற மட்பாண்டங்களை தயாரித்தனர் மற்றும் கற் கருவிகளை வைத்திருந்தனர். கால்நடைகள், செம்மறி ஆடுகள், பன்றிகள் வளர்க்கப்பட்டது. கோதுமை, சோளம், பார்லி பயிரிடப்பட்டது. மெரிம்தி பண்பாட்டுக் கால  மக்கள், இறந்தவர்களை வாழும் பகுதிகளில் புதைத்து, அதன் மீது களிமண் சிலைகளை அமைத்தனர். களிமண்ணால் செய்யப்பட்ட   மனிதத் தலைச் சிற்பம் *மெரிம்தி பெனி சலாமா* தொல்லியல் களத்தில்  முதன்முதலாக கண்டெடுக்கப்பட்டது.

### பொருளாதாரம்

*மெரிம்தி பெனி சலாமா* தொல்லியல் களத்தில் கிடைத்த தொல்பொருட்கள் மூலம் இப்பண்பாட்டுக் காலத்தில் மீன் பிடித்தலை விட வேளாண்மைத் தொழில் சிறப்பாக இருந்தது. மக்களின் குடியிருப்புகள் நாணல் புற்களால் ஆன வட்ட வடிவ சிறிய குடிசைகளில் இருந்தது.

### கல்லறைகள்
குடியிருப்பு பகுதிகளில் வட்ட வடிவ குழிகளில் இறந்தவர்களை, எவ்வித படையல் இன்றி புதைத்தனர்.மெரிம்தி தொல்லியல் களத்தில் கிடைத்த எலும்புகள் ஏறத்தாழ தஸ்சியப் பண்பாட்டு காலத்திய மக்களை போன்றே இருந்தது.


File:Sample of Grain from Merimda MET 33-4-59.jpg| மெரிம்தி பெனி சலாமா தொல்லியல் களத்தில் கிடைத்த தானியங்கள்
Hand ax MET 33.4.35 EGDP013233.jpg| கைக்கோடாரி,  காலம், கிமு 4500–4000, மேற்கு நைல் வடிநிலம்
File:Pounder MET 33.4.5 EGDP013219.jpg|thumb|உடைந்த கல் உலக்கை, கிமு 4500 – 4000, மேற்கு நைல் வடிநிலம்


## இதனையும் காண்க
* வரலாற்றுக்கு முந்தைய எகிப்து
* தஸ்சியப் பண்பாடு
*  பதாரியப் பண்பாடு
* அமராத்தியப் பண்பாடு
* கெர்செக் பண்பாடு

## வெளி இணைப்புகள்
*University College London

## மேற்கோள்கள்

பகுப்பு:பண்டைய எகிப்து
பகுப்பு:எகிப்தின் வரலாறு
பகுப்பு:எகிப்திய நாகரிகம்
தஸ்சியப் பண்பாடு

**தஸ்சியப் பண்பாடு** (**Tasian culture**),  வரலாற்றுக்கு முந்தைய எகிப்தின் தெற்கு எகிப்து பகுதியில் கிமு 4,500-இல் விளங்கியது. இதன் சமகாலத்தில் வடக்கு எகிப்தின் நைல் வடிநிலத்தில் மெரிம்தி பண்பாடு விளங்கியது. தஸ்சியப் பண்பாட்டிற்குப் பின் எகிப்தில்  நக்காடா காலத்திய பதாரியப் பண்பாடு மற்றும் அமராத்தியப் பண்பாடுகள் தோன்றியது.

தஸ்சியப் பண்பாடு தெற்கு எகிப்தில் பாயும் நைல் நதியின் கிழக்குக் கரையில் கண்டெடுத்த புதைகுழிகளுக்காக  இந்தப்பண்பாட்டிற்கு பெயரிடப்பட்டது. தஸ்சியப் பண்பாட்டுக் காலத்தின் துவக்கத்தில் ஆரம்பகால மட்பாண்டங்களின் மேற்புறங்களில் கருப்பு வண்ணம் கொண்டிருந்தது. சிவப்பு மற்றும் பழுப்பு மட்பாண்டங்களின் மேல் மற்றும் உட்புறத்தில் கருப்பு வண்ணம் பூசப்பட்டிருந்தது. 

தஸ்சியப் பண்பாட்டின் மட்பாண்டங்கள் மற்றும் பதாரியன் பண்பாட்டின்  மட்பாண்டங்களுக்கு இடையே சிறிய வித்தியாசம் இருப்பதால், தஸ்சியன் பண்பாடு பதாரியன் பண்பாட்டின் வரம்பில் குறிப்பிடத்தக்க அளவில் ஒன்றுடன் ஒன்று கல்ந்து உள்ளது. தஸ்சியன் காலத்தில் மேல் எகிப்து, கீழ் எகிப்தின் பண்பாட்டால் வலுவாக தாக்கத்தை ஏற்படுத்தியதாகத் தெரிகிறது.

தஸ்சியப் பண்பாட்டின் தொல்லியல் களத்தின் புதைகுழிகளிலிருந்து கிடைத்த எலும்புக் கூடுகளின் புதை படிவங்கள், எகிப்தின் துவக்க கால வம்ச மக்களின் எலும்புக்கூடுகளை விட உயரமாக இருந்தது. தஸ்சியப் பண்பாட்டின் மக்கள், மெரிம்தி பண்பாடு மக்களைப் போன்றே நீண்ட தலைகளுடன் இருந்தனர்.

தொல்பொருள் சான்றுகள், தஸ்சியன் மற்றும் பதாரியப் பண்பாட்டின்  நைல் நதி பள்ளத்தாக்கு தளங்கள், முந்தைய ஆப்பிரிக்க கலாச்சாரங்களின் புற வலையமைப்பாக இருந்தன. அவை பதாரியன், சகாரா, நூபியான் மற்றும் நைல் நதிக் கரை மக்களின் இயக்கத்தைக் கொண்டிருந்தன.

## இதனையும் காண்க
* வரலாற்றுக்கு முந்தைய எகிப்து
* மெரிம்தி பண்பாடு 
* பதாரியப் பண்பாடு
* அமராத்தியப் பண்பாடு 
* மூன்றாம் நக்காடா பண்பாடு
## மேற்கோள்கள்

## வெளி இணைப்புகள்
*Tasian - digitalegypt.ucl.ac.uk

பகுப்பு:பண்டைய எகிப்து
பகுப்பு:எகிப்தின் வரலாறு
பகுப்பு:எகிப்திய நாகரிகம்
விருமன்

***விருமன்*** (*Viruman*) முத்தையா இயக்கத்தில் 2022ஆம் ஆண்டு வெளிவந்த தமிழ் படமாகும். சோதிகாவும் சூர்யாவும் அவர்களின் 2டி எண்டெர்டெய்னர் நிறுவனம் மூலம்  இப்படத்தை தயாரித்துள்ளனர். இப்படத்தில் கார்த்தி, அதிதி ஷங்கர், பிரகாசு ராசு, ராசுகிரண், இளவரசு, வடிவுக்கரசி போன்றோர் நடித்துள்ளனர். இப்படத்திற்கு  யுவன் சங்கர் ராசா இசையமைத்துள்ளார், எசு கே செல்வகுமார் ஒளிப்பதிவு செய்துள்ளார். இப்படம் ஆகத்து 12 அன்று வெளியானது.

## கதை சுருக்கம்
வட்டாச்சியரான (தாசில்தார்) முனியாண்டி அவர் மனைவி முத்துலட்சுமி அழைத்து வந்த பெண்ணுடன் தகாத உறவு கொள்கிறார். அச்செயலை அறிந்ததும் அதைக்கண்டித்த முத்துலட்சுமியை அறைந்ததுடன் மேலும் பல பெண்களுடன் உறவு வைத்துக்கொள்வேன் அதை நீ கேட்க கூடாது என்று கூறியதால் மனம் உடைந்த முத்துலட்சுமி தன் அண்ணன் வீட்டுக்கு திரும்பி வந்து அங்கு தீ வைத்துக்கொண்டு இறந்து விடுகிறார். தன் தகப்பனால் தான் தன் அம்மா முத்துலட்சுமி இறந்தார் என்ற கோபத்தில் தகப்பனை கொல்லமுயல்கிறார் சிறு வயது விருமன். அவரை நீதிமன்றம் அவர் மாமனுடன் இருக்க அனுமதிக்கிறது. அவர் வெளியூரில் விருமனை வளர்க்கிறார். வளர்ந்து சொந்த ஊர் வரும் விருமன் தன் தந்தையுடன் வம்பிலுத்து கொண்டே இருக்கிறார். முனியாண்டி கையூட்டு பெறும் தாசில்தாரர் ஆகவும் தன் பேச்சை எதிர்ப்பவர்களை வெறுத்து ஒதுக்குவதுடன் அவர்களை பழிவாங்குபவராகவும் உள்ளார். மூன்று அண்ணன்களையும் விருமன் தன்னுடன் வருமாறு அழைக்கிறார் அதை அவர்கள் மறுத்துவிடுகிறார்கள். எப்படி ஒவ்வொரு அண்ணனாக தன் பக்கம் இழுக்கிறார், இறுதியில் எப்படி தந்தையையும் மாற்றி தன் பக்கம் இழுக்கிறார் என்பதுவே கதை.

## நடிகர்கள்

*விருமனாக கார்த்தி
*தேன்மொழியாக அதிதி ஷங்கர்
*தாசில்தார் முனியாண்டியாக பிரகாசு ராசு (விருமனின் அப்பா)
*நிரைபாண்டியனாக ராசுகிரண் (விருமனின் மாமன், முத்துலட்சுமியின் அண்ணன்)
*குத்துக்கல்லாக சூரி (விருமனின் நண்பன்)
*முத்துலட்சுமியாக சரண்யா பொன்வண்ணன் (விருமனின் தாய்)
*பாலுவாக கருணாசு (முத்துலட்சுமியின் தம்பி)
*சங்கய்யாவாக இளவரசு (தேன்மொழியின் அப்பா)
*செல்வமாக வசுமித்திரா (விருமனின் முதல் அண்ணன்)
*செல்வத்தின் மனைவியாக அருந்ததி
*முத்துக்குட்டியாக மனோசு பாரதிராசா (விருமனின் இரண்டாம் அண்ணன்)
*முத்துக்குட்டியின்  மனைவியாக மைனா நந்தினி
*இளங்கோவாக ராசாகுமார் (விருமனின் மூன்றாம் அண்ணன்)
*முனியாண்டியின் தாயாக வடிவுக்கரசி
*தாசில்தாரிடம் பணிபுரியும் தலையாரியாக சிங்கம்புலி
*குத்தாலமாக ஓஏகே சுந்தர்
*சுனாபானாவாக ஆர் கே சுரேசு
*சட்டமன்ற உறுப்பினர் பதினெட்டாம்படியனாக சி எம் சுந்தர்
*கொலவிக்கல்லாக இந்திரசா
*இந்துமதி

## மேற்கோள்கள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
தஞ்சோங் பெலப்பாஸ்

**தஞ்சோங் பெலப்பாஸ்** (UN/Locode: **MYTPP**) (மலாய்: *Pelabuhan Tanjung Pelepas*; ஆங்கிலம்: *Port of Tanjung Pelepas*); (சுருக்கம்: **PTP**) என்பது மலேசியா, ஜொகூர், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு கொள்கலன் *(Container Port)* துறைமுகம் ஆகும். ஜொகூர் மாநிலத்தின் இரண்டாவது துறைமுகம்.

குளோபல் தெர்மினல் நெட்வொர்க் *(Global Terminal Network)* எனும் உலகளாவிய கொள்கலன் முனைய நிறுவனத்தின் ஒரு பகுதியாக இந்தத் துறைமுகத்தின் முனையங்கள் உள்ளன. இருப்பினும் எம்.எம்.சி. *(MMC Corporation Berhad)* என்று அழைக்கப்படும் கொள்கலன் முனைய நிறுவனம், இந்தத் துறைமுக முதலீட்டில் 70 விழுக்காடு கொண்டுள்ளது.

## பொது

தஞ்சோங் பெலப்பாஸ் துறைமுகத்தில் உள்ள சில முனையங்களை ஏபிஎம் தெர்மினல் *(APM Terminals)* என்று அழைக்கிறார்கள். ஏபி மோலர் மார்சுக் *(A.P. Moller-Maersk)* எனும் டச்சு நாட்டு நிறுவனம் 30 விழுக்காடு முதலீடு செய்துள்ளது.

இந்தத் துறைமுகம் மலேசியாவின் தென்மேற்கு ஜொகூரில் உள்ள பூலாய் ஆற்றின் கிழக்கு முகப்பில் ஜொகூர் நீரிணைக்கு அருகாமையில் அமைந்துள்ளது. ஜொகூர் நீரிணை என்பது மலேசியாவையும் சிங்கப்பூசிங்கப்பூரையும் பிரிக்கும் நீர்ப்பகுதி ஆகும். சிங்கப்பூர் துறைமுகங்களுடன் போட்டியிடும் முயற்சியில் இந்தத் துறைமுகம் கட்டப்பட்டது.

## மேற்கோள்கள்

## மேலும் காண்க
* **[[இசுகந்தர் புத்திரி]]**
* **[[இசுகந்தர் புத்திரி மாநகராட்சி]]**

## வெளி இணைப்புகள்
* 
*Map of Road from Tanjung Pelapas Port to Senai Airport 
*Shipping Portal: PTP 

பகுப்பு:ஜொகூர்
பகுப்பு:ஆசியத் துறைமுகங்கள்
பகுப்பு:மலேசியத் துறைமுகங்கள்
ஆருணேய உபநிடதம்

**அருணேய உபநிடதம்** (*Aruneya Upanishad*)( சமசுகிருதம் : आरुणेय उपनिशद्) என்பது இந்து மதத்தின் 108 உபநிடதங்களின் தொகுப்பிலுள்ள ஒரு சிறிய உபநிடதம் ஆகும். இது சமசுகிருதத்தில் எழுதப்பட்டுள்ளது. இது சாமவேதத்துடன் இணைக்கப்பட்ட 16 உபநிடதங்களில் ஒன்றாகும். இது சந்நியாச உபநிடதமாக வகைப்படுத்தப்பட்டுள்ளது. **அருணேயி உபநிடதம்**, **அருணிகா உபநிடதம்**,**அருணி உபநிடதம்** என்றும் அழைக்கப்படுகிறது.

இது ஒரு சந்நியாசியின் (இந்து துறவி), சன்னியாசம் அல்லது துறவு மேற்கொண்டரின் கலாச்சார நிகழ்வைக் கையாள்கிறது.  ஆன்மீகத்தின் மிக உயர்ந்த நிலையை அடைந்த துறவியான பரமகம்சரின் தன்மை மற்றும் வாழ்க்கை முறையையும் உபநிடதம் கோடிட்டுக் காட்டுகிறது. இந்த உரையானது பிரஜாபதி கடவுளிடமிருந்து (சில வர்ணனைகளில் பிரம்மாவுடன் அடையாளம் காணப்பட்டது) உத்தாலக ஆருணி முனிவருக்கு உபதேசமாக கூறப்பட்டது. அவர் இந்த உபநிடதத்திற்கு தனது பெயரைக் கொடுத்தார்.

இந்த உரை கிமு 1-ஆம் மில்லினியத்தில் இருந்து தேதியிடப்பட்டது. மேலும் பண்டைய இந்தியாவில் துறவு பாரம்பரியம் பற்றிய விவரங்களுக்கு குறிப்பிடத்தக்கது. ஆன்மாவை (தன்னை) அறிந்து கொள்வதற்கான ஒரு வழிமுறையாக சமாதி பயிற்சியை உபநிடதம் பரிந்துரைக்கிறதென துறவு மற்றும் தர்மம் ஆகியவற்றில் கவனம் செலுத்திய இந்தியவியலாளரான பேட்ரிக் ஆலிவெல் கூறுகிறார். சந்நியாசத்தை மேற்கொள்வதற்கு அறிவு ஒருவரைத் தகுதிப்படுத்துகிறது என்று கூறும் ஆரம்பகால உரைகளில் ஒன்றாகவும் இது குறிப்பிடத்தக்கது. இது ஜபால உபநிடதம் போன்ற பிற பண்டைய உபநிடதங்களிலிருந்து வேறுபட்டது. இது உலகத்திலிருந்து பற்றின்மை ஒருவரைத் துறவுப் பயணத்தைத் தொடங்கத் தகுதிபெறுகிறது எனக் கூறுகிறது. இந்த உரை, பண்டைய இந்தியாவின் குறிப்பிடத்தக்க கலாச்சார நிகழ்வின் தெளிவான பதிவாகும். இது நவீன யுகத்தில் இருந்து வருகிறது. மேலும் "அதை பெற்றெடுத்தது மனிதனிடம் உள்ளது. நம் அனைவரிடமும் உள்ளது" என்று ஜெர்மானிய இந்தியவியல் இந்தியவியலாளர் பால் டியூசென் கூறுகிறார்.

## கால வரிசை
அருணி உபநிடதம் பழமையான துறவு தொடர்பான உபநிடதங்களில் ஒன்றாகும்.உபநிடதங்களின் ஜெர்மானிய அறிஞரான இசுப்ரோக்காப் மற்றும் பேட்ரிக் ஆலிவெல்லின் கூற்றுப்படி, பொது சகாப்தத்தின் தொடக்கத்தில் கிமு 4 ஆம் நூற்றாண்டு வரை இந்த உரை முடிக்கப்பட்டிருக்கலாம்.

## சான்றுகள்

### உசாத்துணை
*
*
*
*

## வெளி இணைப்புகள்
* Aruneya Upanishad  in Sanskrit

பகுப்பு:சமசுகிருத நூல்கள்
பகுப்பு:உபநிடதங்கள்
பேட்ரிக் ஆலிவெல்

**பேட்ரிக் ஆலிவெல்** (*Patrick Olivelle*) ஒரு இந்தியவியலாளர் ஆவார். சந்நியாசம், துறவு மற்றும் தருமம் ஆகியவற்றில் கவனம் செலுத்தும் சமசுகிருத இலக்கியத்தின் தத்துவவியலாளரும் அறிஞருமான ஆலிவெல் 1991 முதல் ஆஸ்டினில் உள்ள டெக்சாஸ் பல்கலைக்கழகத்தில் ஆசிய ஆய்வுகள் துறையில் சமசுகிருதம் மற்றும் இந்திய மதங்களின் பேராசிரியராக இருந்து வருகிறார்.

இலங்கையில் பிறந்த இவர், 1972 இல் ஆக்சுபோர்டு பல்கலைக்கழகத்தில்  இளங்கலைப் பட்டம் பெற்றார். அங்கு  சமசுகிருதம், பாளி மற்றும் இந்திய மதங்களை தாமசு பறோ, ஆர்.சி. சாக்னெர் ஆகியோரிடம் பயின்றார்.  1974 இல் பென்சில்வேனியா பல்கலைக்கழகத்தில் இருந்து இலூடோ ரோச்சரின் மேற்பார்வையில் "யாதவப் பிரகாசரின் யதிதர்மப்பிரகாச"த்தின் விமர்சனப் பதிப்பு மற்றும் மொழிபெயர்ப்பு அடங்கிய ஆய்வறிக்கையைச் சமர்ப்பித்து தனது முனைவர் பட்டம் பெற்றார்.  1974 மற்றும் 1991-க்கு இடையில், புளூமிங்டனிலுள்ள இந்தியானா பல்கலைக்கழகத்தில் சமய ஆய்வுகள் துறையில் கற்பித்தார். 

## சான்றுகள்
*
*
*

## உசாத்துணை
*
*
*
*
*
*
*
*
*
*
*
*

## வெளி இணைப்புகள்
*

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:சமசுகிருதக் கல்வியாளர்கள்
பகுப்பு:இலங்கை மொழியியலாளர்கள்
கமல் ராம்

**கமல் ராம்** (**Kamal Ram**), VC (17 டிசம்பர் 19241 சூலை 1982)  பிரித்தானிய இந்தியாவின் பஞ்சாப் படைப்பிரிவின் 8வது அணியில் பணியில் சேர்ந்த படை வீரர் ஆவார். இவர் இராஜபுதனம் முகமையில் இருந்த கரௌலி மாவட்டத்தின் போலுபுரா கிராமத்தில் பிறந்தவர்.

இரண்டாம் உலகப் போரின் போது, இவர் போர்க்களத்தில் இத்தாலியில் முகாமிட்டிருந்த ஜெர்மனியின் நாஜிப் படைகளுக்கு எதிராக வீரமாக போராடி, நேசப்படைகளின் முன்னேற்றத்திற்கும், நாஜிப்படைகளின் வீழ்ச்சிக்கும் காரணமாக செயல்பட்டவர். போரில் இவரது வீரதீரச் செயல்களைப் பாரட்டி, 26 சூலை 1944 அன்று, ஐக்கிய இராச்சிய மன்னர் ஆறாம் ஜார்ஜ், கமல் ராமுக்கு  உயரிய **விக்டோரிய கிராஸ்** பதக்கம் வழங்கி கௌரவப்படுத்தினார்.

இந்திய விடுதலைக்குப் பின்னர் கமல் ராம் தொடர்ந்து இந்திய தரைப்படையில் பணியாற்றியனா. 1972-ம் ஆண்டில் கமல் ராம் பணி ஓய்வு பெறும் போது *கௌரவ லெப்டினண்ட்* அதிகாரியாக ஓய்வு பெற்றார்.

## மேற்கோள்கள்

## உசாத்துணை

* 
* 

## வெளி இணைப்புகள்

*Kamal Ram
*
*Burial location

பகுப்பு:1924 பிறப்புகள்
பகுப்பு:1982 இறப்புகள்
பகுப்பு:இந்தியப் படைத்துறையினர்
பகுப்பு:ராஜஸ்தான் நபர்கள்
பகுப்பு:கரௌலி மாவட்டம்
பார்சி (நகரம்)

**பார்சி** (Barshi), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பார்சி தாலுகாவின் தலைமையிடமும், நகராட்சியும் கொண்ட நகரம் ஆகும். இவ்வூரில் போர்வைகள் போன்ற துணிகள் உற்பத்தி செய்யும் விசைத்தறிகள் அதிகம் கொண்டது. இந்நகரம் சோலாப்பூருக்கு வடக்கே 72 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 24,713 வீடுகள் மற்றும் 38 வார்டுகள் கொண்ட பார்சி நகராட்சியின் மக்கள் தொகை 1,18,722 ஆகும். அதில் ஆண்கள்  60,801  மற்றும் பெண்கள் 57,921  ஆக உள்ளனர். பாலின விகிதம் 1000 ஆண்களுக்கு 953 பெண்கள் வீதம் உள்ளனர். 6 வயதிற்குட்பட்ட குழந்தைகள் 13418  ஆகவுள்ளனர். எழுத்தறிவு 85.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 18,374 மற்றும் 1,480 ஆகவுள்ளனர்.

இதன் மக்கள் தொகையில் இந்துக்கள் 95,565 (80.49%), இசுலாமியர் 19,234	(16.2%), கிறித்துவர் 420	(0.35%), பௌத்தர்கள் 898	(0.76%), சமணர்கள் 2,393	(2.02%) மற்றும் பிறர் 0.15% ஆகவுள்ளனர்.

## மேற்கோள்கள்

பகுப்பு:சோலாப்பூர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
அக்லூஜ்

**அக்லூஜ்** (**Akluj**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் பாயும் நீரா ஆற்றின் கரையில் அமைந்த பேரூராட்சி ஆகும். அக்லூஜ், சோலால்பூருக்கு வடமேற்கே 120 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  அக்லூஜ் பேரூராட்சியின்  மக்கள் தொகை  39,972 ஆகும். அதில் ஆண்கள் 20,318  மற்றும் பெண்கள் 19,654   ஆக உள்ளனர். பாலின விகிதம் 1000 ஆண்களுக்கு 967  பெண்கள் வீதம் உள்ளனர். 6 வயதிற்குட்பட்ட குழந்தைகள் 13%  ஆகவுள்ளனர். எழுத்தறிவு  83.5%  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	9,240 மற்றும் 354 ஆகவுள்ளனர்.

இதன் மக்கள் தொகையில் இந்துக்கள் 30,645 (76.67%), இசுலாமியர் 7,316	(18.3%), பௌத்தர்கள் 412	(1.03%), சமணர்கள் 1,530	(3.83%)  மற்றும் பிறர் 0. 18% ஆகவுள்ளனர்.
## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:சோலாப்பூர் மாவட்டம்
ஆலப்பாக்கம் ஊராட்சி (விழுப்புரம்)

::கடலூர் மாவட்டத்து ஊருக்கு, ஆலப்பாக்கம் ஊராட்சி, கடலூர் என்ற பக்கத்தைப் பார்க்கவும்.

**ஆலப்பாக்கம் ஊராட்சி**, தமிழ்நாட்டின் விழுப்புரம் மாவட்டத்தில் உள்ள
மரக்காணம் ஊராட்சி ஒன்றியத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1745 ஆகும். இவர்களில் பெண்கள் 898 பேரும் ஆண்கள் 847  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஆட்சிக்காடு
# ஆலப்பாக்கம்
# ஜெகநாதபுரம் காலனி
# ஆட்சிக்காடு  காலனி
# பாரதி  காலனி
# பெரியார்  நகர்  காலனி

## சான்றுகள்

பகுப்பு:விழுப்புரம் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
கல்வியின் மூலம் பள்ளி வன்முறையைத் தடுத்தல்

link=//upload.wikimedia.org/wikipedia/commons/thumb/8/81/Percentage_of_boys_and_girls_who_experienced_bullying_in_the_past_12_months.svg/220px-Percentage_of_boys_and_girls_who_experienced_bullying_in_the_past_12_months.svg.png|thumb| கடந்த 12 மாதங்களில் கொடுமைப்படுத்துதலை அனுபவித்த சிறுவர் மற்றும் சிறுமிகளின் சதவீதம்**கல்வியின் மூலம் பள்ளி வன்முறையைத் தடுத்தல்** (School violence prevention through education) என்பது கல்வித் துறையில் விரிவான அணுகுமுறைகள் மற்றும் தலையீடுகள் மூலம் வன்முறை மற்றும் கொடுமைப்படுத்துதலைக் குறைக்கும் முயற்சியாகும். இது பாதுகாப்பான மற்றும் வன்முறையற்ற கற்றல் சூழலை உருவாக்குவதை நோக்கமாகக் கொண்டுள்ளது. 

## பின்னணி
பள்ளி வன்முறை என்பது உடல், உளவியல் மற்றும் பாலியல் வன்முறை மற்றும் கொடுமைப்படுத்துதல் ஆகியவற்றை உள்ளடக்கியது. இது, எல்லா நாடுகளிலும் நிகழ்கிறது.பாலினம் மற்றும் சமூக விதிமுறைகள் மற்றும் பொருளாதார ஏற்றத்தாழ்வு, வருமானப் பற்றாக்குறை, ஓரங்கட்டப்படுதல் மற்றும் மோதல்கள் போன்ற பரந்த கட்டமைப்பு ஆகியவை முதன்மையான காரணிகளாகும். ஒவ்வொரு ஆண்டும் 246 மில்லியன் குழந்தைகள் மற்றும் இளம் பருவத்தினர் ஏதேனும் ஒரு வடிவத்திலாவது பள்ளி வன்முறையை அனுபவிப்பதாக மதிப்பிடப்பட்டுள்ளது. 

பள்ளிகளில் வன்முறை மற்றும் கொடுமைப்படுத்துதல் ஆகியவை குழந்தைகள் மற்றும் இளம் பருவத்தினரின் கல்வி மற்றும் சுகாதார உரிமை உள்ளிட்ட அவர்களின் உரிமைகளை மீறுகின்றன. பள்ளி வன்முறை மற்றும் கொடுமைப்படுத்துதல் பாதிக்கப்பட்டவர்களின் கல்வி செயல்திறன், உடல் மற்றும் மன ஆரோக்கியம் ஆகியவற்றினைப் பாதிக்கிறது என்று ஆய்வுகள் காட்டுகின்றன.   கற்றலுடன் ஒத்துப்போகாத பதகளிப்பு, பயம் மற்றும் பாதுகாப்பின்மை போன்ற சூழல் பரந்த பள்ளிச் சூழலில் எதிர்மறையான தாக்கத்தை ஏற்படுத்துகிறது.  

## மேலும் பார்க்கவும்

* வரம்பு மீறல்
* பள்ளி கொடுமைப்படுத்துதல்
* பள்ளி வன்முறை

## சான்றுகள்


பகுப்பு:பள்ளி மற்றும் வகுப்பறை நடத்தை
திருச்சிற்றம்பலம் ஊராட்சி (விழுப்புரம்)

**திருச்சிற்றம்பலம் ஊராட்சி**, தமிழ்நாட்டின் விழுப்புரம் மாவட்டத்தில் உள்ள
வானூர் ஊராட்சி ஒன்றியத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும்: விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8342 ஆகும். இவர்களில் பெண்கள் 4108 பேரும் ஆண்கள் 4234  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# திருச்சிற்றம்பலம்
# திருச்சிற்றம்பலம்  காலனி
# மொரட்டாண்டி  கிராமம்
# மகாவீர் புரம்   காலனி
# மாட்டுகாரஞ்சாவடி
# மொரட்டாண்டி  காலனி
# நாவக்குளம்
# பட்டானூர்  காலனி
# பட்டானூர்  கிராமம்
# வசந்தபுரம்
# திருச்சிற்றம்பலம்  கூட்டு ரோடு
# கலைவாணர்  நகர்
# திருநகர்

## மேற்கோள்கள்

பகுப்பு:விழுப்புரம் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
நேபாள மொழிக்கான சாகித்திய அகாதமி விருது பெற்றவர்களின் பட்டியல்

**நேபாளி மொழிக்கான சாகித்திய அகாதமி விருது பெற்றவர்களின் பட்டியல்** (*List of Sahitya Akademi Award winners for Nepali*) என்பது சாகித்திய அகதாமி விருதுபெற்ற நேபாளிகளின் பட்டியலாகும். சாகித்திய அகாதமி விருது ஒவ்வொரு ஆண்டும் சாகித்திய அகாதமியால் (இந்தியாவின் தேசிய கடிதங்கள் அகாதமி) எழுத்தாளர்கள் மற்றும் அவர்களின் படைப்புகளுக்கு இந்திய இலக்கியம் மற்றும் நேபாள இலக்கியத்தின் முன்னேற்றத்திற்கான சிறந்த பங்களிப்பிற்காக வழங்கப்படுகிறது.

## வெற்றியாளர்கள்

## மேற்கோள்கள்

பகுப்பு:இந்திய இலக்கிய விருதுகள்
பகுப்பு:நேபாள மொழிகள்
நிர்வாண உபநிடதம்

**நிர்வாண உபநிடதம்** (*Nirvana Upanishad*) (  ) என்பது ஒரு பழங்கால சூத்திர பாணி சமசுகிருத உரையும் இந்து சமயத்தின் ஒரு சிறிய உபநிடதமும் ஆகும்.  இந்த உரை இருக்கு வேதத்துடன் இணைக்கப்பட்டுள்ளது.  மேலும் 20 சந்நியாச (துறவு) உபநிடதங்களில் ஒன்றாகும். இது ஒரு குறுகிய உரை மற்றும் உருவகங்கள் மற்றும் உருவகங்களுடன் வடிக்கப்பட்ட, பழமொழி விளக்கங்களுக்கு குறிப்பிடத்தக்கது.

நிர்வாண உபநிடதம், சந்நியாசி (துறந்தவர்), அவரது குணாதிசயம் , அவர் இந்து ஆசிரம பாரம்பரியத்தில் துறவற வாழ்க்கையை நடத்தும் அவரது இருப்பு நிலை ஆகியவற்றை விவரிக்கிறது.துறப்பதற்கு முன் சந்நியாசியின் வாழ்க்கையைப் பற்றிய எந்த சடங்குகள், தகுதிகள் அல்லது விவாதம் ஆகியவற்றைக் குறிப்பிடாதது உபநிடத்தில் குறிப்பிடத்தக்கது. இது சந்நியாசி, அவரது வெளிப்புற நிலை, உள் நிலை ஆகியவற்றை விவரிக்கிறது.

## வரலாறு
நிர்வாண உபநிடதத்தின் தொகுப்பு தேதி அல்லது ஆசிரியர் பற்றி சரியாகத் தெரியவில்லை. ஆனால் அதன் சூத்ர -பாணி இது சூத்திர உரை காலத்தில் (கிமு 1-ஆம் மில்லினியத்தின் இறுதி நூற்றாண்டுகள்) தோன்றியதாகக் கூறுகிறது. அது தொகுக்கப்பட்டு உபநிடதமாக வகைப்படுத்தப்பட்டது. இந்த உரையானது பொதுவான சகாப்தத்தின் தொடக்கத்தில் பல நூற்றாண்டுகளில் இயற்றப்பட்டிருக்கலாம்.

நிர்வாண உபநிடதம் போன்ற சந்நியாச உபநிடதங்கள் பொதுவான சகாப்தத்தின் முதல் சில நூற்றாண்டுகள் வரை இருப்பதாக தெற்காசிய மரபுகளை உள்ளடக்கிய ஆராய்ச்சியாளர் கவின் பிளட் தேதியிடுகிறார்.

இந்த உரை சில சமயங்களில் கையெழுத்துப் பிரதிகளில் நிர்வாணபனிஷத் என்று பெயரிடப்பட்டுள்ளது. இராமனால் அனுமனுக்கு விவரிக்கப்பட்ட  முக்திகா என்ற நியதியின் 108 உபநிடதங்களின் தெலுங்கு மொழித் தொகுப்பில், இது 47 வது இடத்தில் பட்டியலிடப்பட்டுள்ளது.

## இதனையும் பார்க்கவும்

* அருணேய உபநிடதம்
* ஜபால உபநிடதம்
* பரமகம்ச உபநிடதம்
* சர்வசர உபநிடதம்

## சான்றுகள்

## உசாத்துணை
*
*
*
* 
*
*
*
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
முத்தியாரா ரினி

**முத்தியாரா ரினி**, (மலாய்: *Taman Mutiara Rini*; ஆங்கிலம்: *Mutiara Rini*; சீனம்: 麗寧鎮)) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு நகர்ப்புறம் ஆகும். மாநிலத் தலைநகர் ஜொகூர் பாருவில் இருந்து 19 கி.மீ. தொலைவில் அமைந்துள்ளது. 

இந்த நகரம் 1996-ஆம் ஆண்டில் நிறுவப்பட்டது. அதற்கு முன்பு இந்த இடம் ரினி தோட்டம் என்று அழைக்கப்பட்டது. 1996-ஆம் ஆண்டுக்குப் பிறகு முத்தியாரா ரினி என்று அழைக்கப்படுகிறது. முத்தியாரா ரினி நகர்ப் புறத்தில் 10,000 மலிவுவிலை வீடுகளும் ஆடம்பர வீடுகளும் உள்ளன.

## ரினி தோட்டம்

மலேசியாவில் மிகப் பழமையான தோட்டங்களில் ரினி தோட்டமும் ஒன்றாகும். 1900-ஆண்டுகளில் உருவானது. ரினி தோட்டம் ஒரு ரப்பர் தோட்டம். பின்னர் எண்ணெய் பனை தோட்டமாக மாற்றம் கண்டது. 1996-க்குப் பின்னர் இந்த தோட்டம் முத்தியாரா ரினி *(Mutiara Rini)* என்று அழைக்கப் படுகிறது.

## ரினி தோட்டத் தமிழ்ப்பள்ளி

முத்தியாரா ரினி நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் ரினி தோட்டத் தமிழ்ப்பள்ளி 1958-ஆம் ஆண்டில் கட்டப்பட்டது. இந்தப் பள்ளியும் மலேசியத் தமிழர்களின் வரலாற்றில் பல சாதனைகளைப் படைத்து உள்ளது. 

1985-ஆம் ஆண்டில், ரினி தோட்டத்தில் ஒரு வீட்டமைப்புத் திட்டம் மேற்கொள்ளப்பட்டது. அதனால் ரினி தோட்டத் தமிழ்ப்பள்ளி, லீமா கெடாய் *(Lima Kedai)* எனும் இடத்திற்கு மாற்றப்பட்டது. புதிய மாற்றுப் பள்ளி, இப்போதைய முத்தியாரா ரினி வீட்டு மேம்பாட்டாளரால் கட்டப்பட்டது. பள்ளியின் பரப்பளவு 1 எக்டர். 8 வகுப்பறைகளைக் கொண்டது.

### 2014-ஆம் ஆண்டில் புதிய கட்டடம்

புதிய பள்ளி 1996 நவம்பர் மாதம் 4-ஆம் தேதி செயல்படத் தொடங்கியது. 2000-ஆம் ஆண்டில், நிர்வாக அலுவலகம் மற்றும் நூலகம் போன்றவை; பொதுமக்கள், நாடாளுமன்ற, சட்டமன்றப் பிரதிநிதிகளின் உதவியுடன் கட்டப்பட்டன. மாணவர் எண்ணிக்கையும் அதிகரித்தது 

பின்னர் 2001-ஆம் ஆண்டு இப்பள்ளியில் மேலும் இரண்டு வகுப்பறைகள் கட்டப்பட்டன. 2003-ஆம் ஆண்டு பள்ளி உணவகம் புதுப்பிக்கப்பட்டது. 2003-ஆம் ஆண்டின் இறுதியில் கணினிக் கல்விக்காக மற்றொரு கூடுதல் கட்டிடம் கட்டப்பட்டது. பற்பல் போராட்டங்களுக்குப் பின்னர் 2014-ஆம் ஆண்டில் புதிய கட்டடம் திறக்கப்பட்டது.

2020-ஆம் ஆண்டு புள்ளிவிவரங்களின்படி, இந்தப் பள்ளியில் **683 மாணவர்கள்** பயில்கிறார்கள். **45 ஆசிரியர்கள்** சேவை செய்கிறார்கள்.

### ரினி தோட்டத் தமிழ்ப்பள்ளி தொடர்பான படங்கள்

* மாணவர்களின் படங்கள்

* தேசிய நிலை தகவல் தொடர்பு தொழில்நுட்பப் போட்டி 2016

* [ரினி தோட்டத் தமிழ்ப்பள்ளியின் புதிய இரட்டை மாடிக் கட்டடம்](https://mapio.net/pic/p-84019972/%20SJK%20(T)%20Ladang%20Rini/)

## மேலும் காண்க

* ஸ்கூடாய்
* கெலாங் பாத்தா
* இசுகந்தர் புத்திரி

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
கர்மாலா

thumb
**கர்மாலா** (**Karmala**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் நகராட்சியுடன் கூடிய நகரம் ஆகும். இது சோலாப்பூருக்கு வடகிழக்கே 82 கிலோ மீட்டர் தொலைவில் உள்ளது. மேலும் இந்நகரம் கர்மாலா தாலுகாவின் நிர்வாகத் தலைமையிடம் ஆகும். இது 30.82 சதுர கிலோ மீட்டர் பரப்பளவு கொண்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 17 வார்டுகள் கொண்ட கர்மலா நகராட்சியின் மக்கள் தொகை 23,199  ஆகும். அதில் ஆண்கள் 11,905 மற்றும் 11,294 பெண்கள்  ஆக உள்ளனர். பாலின விகிதம் 1000 ஆண்களுக்கு 949 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். எழுத்தறிவு 87% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,535 மற்றும் 430 ஆகவுள்ளனர். 

இதன் மக்கள் தொகையில் இந்துக்கள் 17,291 (74.53%), இசுலாமியர் 4,572 (19.71%), பௌத்தர்கள் 52	(0.22%), சமணர்கள் 1,087 (4.69%), மற்றும் பிறர் 1.04 % ஆகவுள்ளனர்.
## மேற்கோள்கள்

பகுப்பு:சோலாப்பூர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
மால்சிரஸ்

**மால்சிரஸ்** (**Malshiras**), இந்தியாவின் மகாராட்டிரா மாநிலத்தில் உள்ள சோலாப்பூர் மாவட்டம், மால்சிரஸ் தாலுகாவின் நிர்வாகத் தலைமையிடமும்,பேரூராட்சியும் ஆகும். இது மாவட்டத் தலைமையிடமான சோலாப்பூருக்கு கிழக்கே 130 கிலோ மீட்டர் தொலைவிலும், பண்டரிபுரத்திற்கு கிழக்கே 50 கிலோ மீட்டர் தொலைவிலும் உள்ளது. இதன் அருகமைந்த நகரம் அக்லூஜ் 15 கிலோ மீட்டர் தொலைவில் உள்ளது. இதன் அருகமைந்த தொடருந்து நிலையம் பண்டரிபுரத்தில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  மால்சிரஸ் பேரூராட்சியின் மக்கள் தொகை 21985   ஆகும். அதில் 11378 ஆண்கள்  மற்றும் பெண்கள்  10607 ஆக உள்ளனர். பாலின விகிதம் 1000 ஆண்களுக்கு  932 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12.56% ஆகவுள்ளனர். எழுத்தறிவு   78.96% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,814 மற்றும் 282 ஆகவுள்ளனர்.
## மேற்கோள்கள்


பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:சோலாப்பூர் மாவட்டம்
மங்கல்வேதா

**மங்கல்வேதா** (**Mangalwedha**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள மங்கல்வேதா தாலுகாவின் நிர்வாகத் தலைமையிட நகரமும், நகராட்சியும் ஆகும்.  இது வைணவ ஆச்சாரியரான ஜெயதீர்த்தர் பிறந்த ஊர் ஆகும். இந்நகரத்தில் கன்னட மொழி அதிகம் பேசப்படுகிறது. இது சோலாப்பூருக்கு தென்கிழக்கில் 25 கிலோ மீட்டர் தொலைவில் உள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 4,420 வீடுகளும் 17 வார்டுகளும் கொண்ட மங்கல்வேதா நகராட்சியின் மொத்த மக்கள் தொகை  21,824 ஆகும். அதில் ஆண்கள் 11,109  மற்றும் பெண்கள் 11,109 ஆக உள்ளனர். பாலின விகிதம் 1000 ஆண்களுக்கு 965 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.50%  ஆகவுள்ளனர். எழுத்தறிவு 88.82%   ஆகவுள்ளது. இந்நகரத்தில்  இந்துக்கள் 84.88%, இசுலாமியர் 12.99%,  பௌத்தர்கள் 1.40%, சமணர்கள் 0.52%  மற்றும் பிறர் 0.21% ஆகவுள்ளனர்.
## மேற்கோள்கள்

பகுப்பு:சோலாப்பூர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
தெற்காசிய வெள்ளம் 2022

**தெற்காசிய வெள்ளம், 2022** (*2022 South Asian floods*) என்பது மே 2022 முதல், தெற்காசிய நாடுகளான ஆப்கானித்தான், வங்காளதேசம், இந்தியா, நேபாளம், பாக்கித்தான் மற்றும் இலங்கை ஆகிய நாடுகளில் பரவலாகப் பெய்த மழைகாரணமாக ஏற்பட்ட வெள்ளத்தினைக் குறிக்கின்றது.

## பின்னணி
தென்னாசியாவை ஒவ்வொரு ஆண்டும் இந்திய துணைக்கண்டத்தினைப் பருவமழை தாக்குகிறது. பெரும்பாலும் சூன் மற்றும் செப்டம்பர் மாதங்களில் இம்மழை பொழிகின்றது. ஒவ்வொரு ஆண்டும், இந்தியத் துணைக்கண்டத்தில் வெள்ளத்தால் கட்டிடங்கள் இடிந்து விழுந்து நிலச்சரிவு ஏற்படுகிறது. தெற்காசியாவில் ஏற்பட்டுள்ள காலநிலை மாற்றம் இந்தப் புயல்களை அதிகப்படுத்தியுள்ளது.

## பாதிக்கப்பட்ட நாடுகள்
### பாக்கித்தான்
சூன் 2022 முதல், பாக்கித்தானின் பெரும்பகுதியை வெள்ளம் பாதித்தது. இந்த வெள்ளத்தின் காரணமாக சுமார் 33 மில்லியன் மக்கள் அல்லது நாட்டின் மக்கள் தொகையில் 12% பேர் பாதிக்கப்பட்டுள்ளனர். இரண்டு மில்லியனுக்கும் அதிகமான வீடுகள் வெள்ளத்தால் சேதமடைந்துள்ளன அல்லது அழிக்கப்பட்டன. இது அமெரிக்க டாலரில் $10 பில்லியன் மதிப்பிலான சேதம் எனக் கணக்கிடப்பட்டுள்ளது. இந்த வெள்ளத்தின் காரணமாகக் குறைந்தது 1,136 பேர் கொல்லப்பட்டனர். இவர்களில் பாதிப் பேர் சிந்து மற்றும் பலூசிஸ்தான் மாகாணங்களில் உள்ளனர்.

### ஆப்கானித்தான்
மே 2022 முதல், வெள்ளம் ஆப்கானித்தானின் பெரும்பகுதியைப் பாதித்துள்ளது. தலைநகர் காபூல் உட்பட நாட்டின் கிழக்குப் பகுதிகளில் மே மாதம் ஏற்பட்ட வெள்ளத்தில் 400 பேர் கொல்லப்பட்டனர். சூன் மாதம், கோஸ்ட் மாகாணத்தில் ஏற்பட்ட நிலநடுக்கத்திலிருந்து நாடு மீண்டு வந்த நிலையில், மீண்டும் வெள்ளம் ஏற்பட்டு 19 பேர் உயிரிழந்தனர். சூலை மற்றும் ஆகத்து முழுவதும் வெள்ளம் தொடர்ந்தது, முறையே 40 மற்றும் 200 பேர் கொல்லப்பட்டனர்.

### இந்தியா
இந்தியாவில் மே 23 முதல், இந்திய மாநிலங்களான அசாம் மற்றும் பீகாரில் ஏற்பட்ட பெருமழையின் காரணமாக 4,000க்கும் மேற்பட்ட கிராமங்கள் வெள்ளத்தால் பாதிக்கப்பட்டுள்ளன. இதில் சுமார் 186 பேர் உயிரிழந்துள்ளனர். ஆகத்து 18 முதல், நாட்டின் வடமேற்கு மாநிலங்களிலும் வெள்ளப் பாதிப்பு ஏற்பட்டது. இதில் குறைந்தது 40 பேர் கொல்லப்பட்டனர். இந்திய மாநிலங்களான உத்தராகண்டம் மற்றும் இமாச்சலப் பிரதேசத்தினைச் சார்ந்த 13 பேரைக் காணவில்லை. ஒடிசா மாநிலமும் வெள்ளத்தால் பாதிக்கப்பட்டது. குசராத்தில், சூன் மாதத்திலிருந்து இதுவரை 61 பேர் வெள்ளத்தில் சிக்கி உயிரிழந்துள்ளனர். சூன் 30 அன்று, மணிப்பூரின் நோனி மாவட்டத்தில் ஏற்பட்ட நிலச்சரிவில் 58 பேர் இறந்தனர். 3 பேர் காணவில்லை மற்றும் 18 பேர் காயமடைந்தனர். சூலை 8ஆம் தேதி, ஜம்மு காஷ்மீரில் உள்ள இந்துக் கோயிலை வெள்ளம் சூழ்ந்து மூழ்கடித்ததில் 16 பக்தர்கள் உயிரிழந்தனர். மேலும் 40 பேரைக் காணவில்லை.

### வங்களாதேசம்
மே 17 முதல், வங்காளதேசத்தின் சில பகுதிகளை வெள்ளம் பாதித்துள்ளது. குறைந்தது 141 பேர் கொல்லப்பட்டனர். இவர்களில் பெரும்பாலோர் சில்ஹெட் கோட்டப் பகுதியில் உள்ளவர்கள்.

### நேபாளம்
இந்த ஆண்டு ஆகத்து 23 முதல், நேபாளத்தில் உள்ள கோசி ஆற்றில் ஏற்பட்ட வெள்ளத்தில் குறைந்தது ஏழு பேர் உயிரிழந்துள்ளனர்.

### இலங்கை
இலங்கையில் ஏற்பட்ட வெள்ளம் காரணமாக 3 பேர் உயிரிழந்துள்ளதாகவும், நூற்றுக்கணக்கான வீடுகள் சேதமடைந்துள்ளதாகவும் தெரிவிக்கப்பட்டுள்ளது.

## மேலும் காண்க
* பாக்கித்தான் வெள்ளம், 2022

## மேற்கோள்கள்

பகுப்பு:2022 இல் இலங்கை
பகுப்பு:இலங்கையில் வெள்ளப்பெருக்கு
பகுப்பு:2022 இல் இந்தியா
பொட்டாசியம் பாசுபைடு

**பொட்டாசியம் பாசுபைடு** (*Potassium phosphide*) என்பது K3P என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். குறைக்கடத்தியான இச்சேர்மம் வெண்மை நிறத்தில் ஒரு படிகத்திண்மமாக அறுகோண
கட்டமைப்பில் காணப்படுகிறது. தண்ணீருடன் தீவிரமாக வினைபுரியும். நச்சுத்தன்மையுடையது என்பதால் உட்செலுத்துதல், உள்ளிழுத்தல் மற்றும் தோல் மேல் படுதல் போன்ற நடவடிக்கைள் தவிர்க்கப்படுதல் வேண்டும். 
## தயாரிப்பு
பொட்டாசியம் மற்றும் பாசுபரசு தனிமங்களை நேரடியாக வினையில் ஈடுபடுத்தி பொட்டாசியம் பாசுபைடு தயாரிக்கப்படுகிறது:
 
: 3K + P -> K3P 
## பயன்கள்
அதிக சக்தி, அதிக அதிர்வெண் பயன்பாடுகளிலும் சீரொளி இருமுனையங்களிலும் பொட்டாசியம் பாசுபைடு பயன்படுத்தப்படுகிறது. 
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பாசுபைடுகள்